I SN`t PUNK DEAD, IS IT?  Sisuliselt on Sirje Joala fotosari omamoodi õpetlik reportaazh Berliini punkarite üsnagi lõbusast elust ja tegemistest. "Scheisegal" on korralik ja (eriti hilisteismelise pildistaja kohta) fototehniliselt vägagi adekvaatne dokumentalistika. Detailid ja emotsioonid on väga hästi,  isegi natuke (tahtmatult) irooniliselt tabatud. Üsnagi dramaatilisest kaastekstist hoolimata Joala ei heroiseeri punkareid üle. Tegemist on lihtsalt suurde linna lühemaks ja pikemaks ajaks kogunevate noortega, kellele meeldib squatis madratsil magada, sõpradega ringi laaberdada, õlut libistada, autojuhte oma klaasipesuga ehmatada, enda külge tolinaid riputada, "konformiste" oma välimusega "shokeerida", kontserditel käia, vahepeal massiga millegi vastu meelt avaldada, politseile keskmist sõrme näidata ja ennast  mitte pesta. See on vabatahtlikult valitud eluviis, millest võib kohe loobuda kui enam ei meeldi. Ei midagi räiget, ei midagi ohtlikku. Juhhei, suvi!